# Die Schedelsche Weltchronik (deutsch):032

| 031 <<<Vorheriges Blatt | Die Schedelsche Weltchronik Blatt XXXII | Nächstes Blatt>>> 033 |
| fertig | Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. | Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |

## XXXI verso:

Das drit alter
Als nw moyses nach dreyen monaten des außgangs auf den perg Synai gestigen was. vnd daselbst. xl. tag vnd. xl. nacht gefastet vnd verdient het. das gesetz des herren zeempfahen. do gepote im der herr. dz er solt machen von den vnfaulenden ho$^e$ltzern sethim ein archen drithalb elnpogen lang vnd anderhalb elnpogen prait vnd des gleichen hoh. vnd gantz innen vnd außen mit allerrainisten gold bedeckt. vnd daru$^e$ber ein guldine kron. vnd ein guldeins gebetthewßlin. oder tafeln derselben prait vnd lenge wie die arch das es die archen zebedecken genugsam wer. Nw wz ein u$^e$bersich auffgerichts fu$^e$rscheinends ding der archen als ein decklein das nennet man ein gnaden sarchlein. vnd an yeder seitten der lennge warn zwen gu$^e$ldein rinng durch dz gantz holtz geende. vnd guldein stangen vom sethim holtz hindurch mit den man die archen tru$^o$ge vnd die nimmer herauß gezogen wurden. vnd an beden o$^e$rtern des gnaden sarchleins als in den zweien vo$^e$rdern winckelen waren zwen guldein cherubin einer sahe den andern an. mit angesihten in dz gebetthewslein gekert die bedeckten dz gnaden sarchlein mit zwaien außgepraiten vnd aneinander ru$^e$renden flu$^e$geln. vnd die flu$^e$gel streckten sie auß geineinander u$^e$ber. vnd dise ding het man in sancta sanctorum. aber in der archen lagen der guldein eimer mit dem himel prot. die ru$^o$t Aarons. vnnd die zwu tafeln der zehen gepott.
Gleicherweis sprach der her zu moysen wirstu machen einen tisch von sethim holtz mit guldein plechen bedeckt. auff vier stollen oder fu$^e$ßen. in yedem fu$^e$ß was ein guldeiner rinng. vnd in den ringen guldein stangen. mit den der tisch getragen wardt. Nw was daran ein lesten geringsu$^e$mb als an der archen. vnnd an die leisten geheftet ein guldine kron vier finger hoh: also das der halbteil auff dem tisch fu$^e$rschine. das die daraufgesetzte ding nit herab fieln. der ander halbteil hienge vnden herab zu einer zierde. auff demselben tisch warden. xij. vngeseu$^e$rte prot. vi. zu der rechten. vi. zu der lingken hand gesetzt. vnd auff yeds ein guldiner becher oder kelch mit weyrach gelegt des morgens fru$^e$ amm sabbath legten sie frische vnnd warme prot daruff die bliben vnbewegt bis an den nachfolgenden sabbath wenn die von dannen genomen wurden so assen allain die briester dieselben prot. darumb hießen sie die briesterlichen prot. dz sie die briester machten. bu$^o$chen. auff dem tisch. vnd wider douon legten. wiewol sie das nit hielten: man nennet sie auch die prot der fu$^e$rlegung. dann sie warden gelegt vor dem herren zu ewiger gedechtnus der. xij. geslecht der kinder israhel.

## XXXII recto:

Blat XXXII
der werlt
Der herr gepote auch zewerden einen leu$^e$chter auß allerrainstem gold gegoßen. des schefft oder stamm was dem leu$^e$chterstock oder fu$^e$ß angehefftet. vnd eyßnin. vnd gezieret mit guldein ro$^e$rn: gekno$^e$pfft in gestalt eins rors. vnnd wa sich die hawbter der ro$^e$rn zu einander fu$^e$egten do waren als zwen kno$^e$pff oder kelch in gestalt einer nuss vnd auß dem grund des knopfs raichten gepogen plumen gerfu$^e$r als die lilien. vnd in dem selben grund zwischen dem knopff vnd den lilien was ein vmlawffends kno$^e$pflein. vnd so denn also in dem scheft oder stemmen fu$^e$nff ro$^e$rn in dise gestalt zu einander gefu$^e$egt warn. so waren daselbst vier fu$^e$gen der yede het als zwen zusamen gefu$^e$egt ko$^e$pf vnd die kno$^e$pflein beyeinander vnd die lilien. Aber der leu$^e$chterstock gienge gestracks auff in die ho$^e$he vnd het vnden drey stollen oder fu$^e$ß. vnd oben sechs ro$^e$rn auß dem stammen. drey auff einer vnd drey auff der andern seyten gepogen u$^e$bersich aufraichende bis an die ho$^e$he des stammen. vnd an dem stammen vier kno$^e$pff gleich einer nuss die ettlich appfelein nennen. also das zwen kno$^e$pff einer gegen dem andern gelegt ein appfelein machten. Rabi salomon schreibt das dise kno$^e$pff lenngelet in die lennge geformet vnd also geschickt weren das ein ror durch mittel des knopfs wer gegangen. vnd die kno$^e$pflein beyeinander vnd die lilien vnd das appfelein vnnd die plu$^e$m (als die hebreyschen sprechen) sind imm leu$^e$chter zu zierde gesetzt. vnd diser leu$^e$chter was (als Josephus setzt) auß. lxx. zusamen gesetzten stucken in einem stock aufgerichtet. vnnd wie er ymmer gemacht was so het er oben syben gleiche
* ↑ WS:Vorlage: kuo$^e$pff